Diari Oficial de la Generalitat Valenciana


Sumari del DOGV 9817, del 27-03-2024 (2024/2087)

RESOLUCIÓ de 6 de març de 2024, del director general de Relacions amb les Corts, de la Presidència de la Generalitat, per la qual es publica l'addenda per a la pròrroga del conveni entre la Generalitat Valenciana, a través de la Conselleria de Sanitat, i l'Institut Social de la Marina, en l'àmbit de la cessió o comunicació de dades de personal sanitari als sistemes d'informació necessaris per a la realització dels reconeixements mèdics d'embarcament marítim.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9817

Data del DOGV
:   27-03-2024

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2024/2087


Data del document
:   06-03-2024

Organisme emissor
:   Presidència de la Generalitat

Tipus de document
:   Resolució

Descriptors 

:   * Presidència de la Generalitat

RESOLUCIÓ de 6 de març de 2024, del director general de Relacions amb les Corts, de la Presidència de la Generalitat, per la qual es publica l'addenda per a la pròrroga del conveni entre la Generalitat Valenciana, a través de la Conselleria de Sanitat, i l'Institut Social de la Marina, en l'àmbit de la cessió o comunicació de dades de personal sanitari als sistemes d'informació necessaris per a la realització dels reconeixements mèdics d'embarcament marítim. [2024/2087]  
  
  
La Generalitat, a través de la Conselleria de Sanitat, i l'Institut Social de la Marina han subscrit, prèvia tramitació reglamentària, els dies 14 i 8 de febrer de 2024, respectivament, l'addenda de pròrroga del conveni subscrit el 10 de febrer de 2020, en l'àmbit de la cessió o comunicació de dades de personal sanitari als sistemes d'informació necessaris per a la realització dels reconeixements mèdics d'embarcament marítim, per la qual cosa conforme amb el que es preveu en l'article 20 del Decret 176/2014, de 10 d'octubre, del Consell, pel qual es regulen els convenis que subscriga la Generalitat i el seu registre, una vegada inscrit en el Registre de convenis de la Generalitat amb data 5 de març de 2024 i número 0113/2024, procedix la publicació en el Diari Oficial de la Generalitat Valenciana d'aquesta addenda de pròrroga, que figura annexa a aquesta resolució.  
  
València, 6 de març de 2024.- El director general de Relacions amb les Corts: Jorge Bellver Casaña.  
  
  
Addenda per a la pròrroga del conveni entre la Generalitat Valenciana, a través de la Conselleria de Sanitat Universal i Salut Pública, i l'Institut Social de la Marina, en l'àmbit de la cessió o comunicació de dades de caràcter personal i l'accés del personal sanitari als sistemes d'informació necessaris per a la realització dels reconeixements mèdics d'embarcament marítim  
  
Reunits  
D'una part, Marciano Gómez Gómez, conseller de Sanitat, nomenat pel Decret 11/2023, de 19 de juliol, del president de la Generalitat, pel qual nomena les persones titulars de les vicepresidències i de les conselleries (DOGV 9643, 19 de juliol), que actua en representació de la Generalitat d'acord amb el que disposa l'article 6.3 del Decret 176/2014, de 10 d'octubre, del Consell, pel qual es regulen els convenis que subscriga la Generalitat i el seu registre, en relació amb l'article 75 del Decret 112/2023, de 25 de juliol, del Consell, pel qual s'estableix l'estructura orgànica bàsica de la Presidència i de les conselleries de la Generalitat, i l'article 4 del Decret 135/2023, de 10 d'abril, del Consell, pel qual s'aprova el Reglament orgànic i funcional de la Conselleria de Sanitat, d'acord amb el que disposa l'article 28.g) de la Llei 5/1983 del Consell, de 30 de desembre, facultat per a la signatura de la present addenda per Acord del Consell de data 19 de desembre de 2023.  
  
D'una altra part, Elena Martínez Carqués, directora de l'Institut Social de la Marina, nomenada per l'Ordre ISM/986/2021, de 7 de setembre del ministre d'Inclusió, Seguretat Social i Migracions, que actua en nom i representació de l'Institut, en virtut de les competències que li atribueix l'article 7.2 del Reial decret 504/2011, de 8 d'abril, d'estructura orgànica i funcions de l'Institut Social de la Marina, i d'acord, amb el que assenyala l'article 48.2 de la Llei 40/2015, d'1 d'octubre, de règim jurídic del sector públic.  
  
Les parts, en la representació que exerceixen, es reconeixen mútua capacitat per a obligar-se i convenir i exposen:  
  
Primer. Que amb data de 10 de febrer de 2020 van formalitzar el conveni indicat en l'encapçalament, inscrit amb data 21 de febrer de 2020 en el Registre electrònic estatal d'Òrgans i Instruments de Cooperació del sector públic estatal (REOICO), i publicat en el Boletín Oficial del Estado el 13 de març de 2020.  
En aquest conveni, sota el principi de cooperació recíproca, es fixa el marc de col·laboració entre la Conselleria de Sanitat i l'Institut Social de la Marina en l'àmbit de la cessió de dades de caràcter personal i l'accés del personal sanitari als sistemes d'informació necessaris per a complir les funcions encomanades a l'Institut Social de la Marina relatives als reconeixements mèdics d'embarcament marítim.  
  
Segon. Que la Generalitat Valenciana, a través de la Conselleria de Sanitat, i l'Institut Social de la Marina volen continuar cooperant amb la finalitat d'intensificar i millorar la qualitat assistencial dels treballadors del mar.  
Tercer. Que, amb aquesta finalitat, la Conselleria de Sanitat continuarà facilitant la cessió de dades de caràcter personal i l'accés del personal sanitari de l'Institut Social de la Marina a la història clínica informatitzada, la titularitat de la qual correspon a la conselleria esmentada.  
La consulta de la informació de caràcter sanitari que forma part dels fitxers propietat de la Conselleria de Sanitat permetrà continuar obtenint uns resultats més eficaços en matèria de salut laboral i una més eficient protecció de la salut dels treballadors que volen desenvolupar la seua activitat a bord d'un vaixell.  
  
Per tot el que s'ha exposat, les parts acorden subscriure la present addenda per a la pròrroga del conveni, que es regirà per les següents  
  
Clàusules  
  
Primera. Objecte  
La present addenda té com a objecte la pròrroga del conveni subscrit entre la Generalitat Valenciana, a través de la Conselleria de Sanitat, i l'Institut Social de la Marina, en l'àmbit de la cessió o comunicació de dades de caràcter personal i l'accés del personal sanitari als sistemes d'informació necessaris per a la realització dels reconeixements mèdics d'embarcament marítim.  
  
  
Segona. Compromisos de les parts  
Els compromisos adquirits per les parts signants i recollits en el conveni d'origen es mantenen inalterats durant el període de vigència fixat mitjançant la present addenda de pròrroga.  
  
Tercera. Vigència i efectes  
La clàusula sisena del conveni de referència estableix que, en qualsevol moment abans de la finalització de la seua vigència, els signants del conveni podran acordar-ne unànimement la pròrroga per un període de fins a quatre anys addicionals o la seua extinció.  
Mitjançant la present addenda, les parts subscriptores del conveni d'origen acorden prorrogar-lo per un període de quatre anys.  
Conformement amb el que estableix l'article 48.8 i l'apartat 2 de la disposició addicional setena de la Llei 40/2015, d'1 d'octubre, de règim jurídic del sector públic, la present addenda farà efecte (després de la seua formalització), a partir de la inscripció en el Registre electrònic estatal d'Òrgans i Instruments de Cooperació del sector públic estatal abans de la data d'extinció del conveni. Així mateix, es publicarà en el Boletín Oficial del Estado i en el Diari Oficial de la Generalitat Valenciana.  
  
Quarta. Confidencialitat i protecció de dades de caràcter personal  
  
Les parts s'obliguen a complir les disposicions i les exigències establides en la normativa reguladora de la protecció de dades personals i, especialment, la Llei orgànica 3/2018, de 5 de desembre, de protecció de dades personals i garantia de drets digitals; el Reial decret 1720/2007, de 21 de desembre, pel qual s'aprova el Reglament de desenvolupament de la Llei orgànica 15/1999; la Llei 41/2002, de 14 de novembre, bàsica reguladora de l'autonomia del pacient i de drets i deures en matèria d'informació i documentació clínica, la Llei 10/2014, de 29 de desembre, de la Generalitat, de salut de la Comunitat Valenciana, i per la resta de la normativa complementària i de desenvolupament.  
  
Cinquena. Clàusula de no despesa  
Les actuacions previstes en aquesta pròrroga del conveni entre la Generalitat Valenciana, a través de la Conselleria de Sanitat, i l'Institut Social de la Marina no generaran costos ni donaran lloc a contraprestacions financeres entre les parts.  
L'aplicació i execució d'aquest conveni, incloent-hi a aquest efecte tots els actes jurídics que puguen dictar-se en la seua execució i desenvolupament, no podrà tindre cap incidència en la dotació de tots i cadascun dels capítols de despesa assignats a la Conselleria de Sanitat en la data de subscripció d'aquest i, en tot cas, haurà de ser atesa amb els mitjans personals i materials de la conselleria competent per raó de la matèria.  
  
Sisena. Publicitat  
De conformitat amb el que estableix la Llei 19/2013, de 9 de desembre, de transparència, accés a la informació pública i bon govern, així com la Llei 4/2023, de 13 d'abril, de participació ciutadana i foment de l'associacionisme de la Comunitat Valenciana, i per a un adequat compliment de les exigències de publicitat activa, aquest acord serà publicat en GVA OBERTA i en les pàgines web de transparència de les entitats.  
  
  
Setena. Règim jurídic i jurisdicció  
La present addenda està sotmesa en la seua tramitació al règim jurídic de convenis previst en el capítol VI del títol preliminar de la Llei 40/2015, d'1 d'octubre, de règim jurídic del sector públic.  
Per a la solució de qualsevol discrepància, litigi o conflicte sobre interpretació, modificació, execució, resolució i efectes d'aquesta addenda que no siguen solucionats de comú acord, les parts consenten sotmetre's, sota la legislació espanyola, a l'ordre jurisdiccional contenciós administratiu.  
  
I, en prova de conformitat, les parts signen la present, en el lloc i data assenyalats en les respectives signatures digitals.  
  
14 de febrer de 2024.- El conseller de Sanitat: Marciano Gómez Gómez.  
8 de febrer de 2024.- La directora de l'Institut Social de la Marina: Elena Martínez Carqués.